Le Mespris de la vie et consolation contre la mort/« Des l’àge tendrelet de l’indiscrette enfance »
# Le Mespris de la vie et consolation contre la mort/« Des l’àge tendrelet de l’indiscrette enfance »

Des l’àge tendrelet de l’indiscrette enfance Qu'oyons nous, Bon-compain, que plaintes & que dueil, Helas ! que voyons nous qu'Epitaphe & cercueil Des mors qui vont dormir le sommeil d'oubliance ?

Et si le fait d'autruy si avant ne s'avance Dans nos cuers engourdis, combien dessus le sueil De leur clarté premiere, en voyons nous à l'œil De nos proches parents mourir de violence ?

Et puis nous appelons le trespas impourveu, Qui de nous à toute heure en tant de lieus est veu, Voire sans en bouger à nos sens se presente :

Meditons y souvent, & nous ne serons point Despourveus ny douteus reduis au dernier point, La mort inopinee est rarement constante.

